
PËR DISA NDRYSHIME NË VENDIMIN NR.562, DATË 2.12.1999, TË KËSHILLIT TË MINISTRAVE, “PËR PRANIMIN E KËRKESAVE PËR STATUSIN E VETERANIT TË LUFTËS KUNDËR PUSHTUESVE NAZIFASHISTË TË POPULLIT SHQIPTAR”

Në mbështetje të nenit 100 të Kushtetutës dhe të neneve 4, 8, dhe 14, të ligjit nr. 7874, datë 17.11.1994, “Për statusin e veteranit të luftës kundër pushtuesve nazifashistë të popullit shqiptar”, ndryshuar në ligjin nr. 8526, datë 23. 9. 1999, me propozimin e ministrit të Mbrojtjes, Këshilli i Ministrave 

VENDOSI:

Në vendimin nr.562, datë 2.12.1999 të Këshillit të Ministrave, “Për pranimin e kërkesave për statusin e veteranit të luftës kundër pushtuesve nazifashistë të popullit shqiptar”, bëhen këto ndryshime:
1. Në titullin e vendimit dhe në pikën 1 të këtij vendimi fjalët “kundër pushtuesve nazifashistë” zëvendësohen me fjalët “të Luftës Antifashiste, Nacionalçlirimtare”.
2. Në rreshtin e parë të pikës 6, shifra “3”zëvendësohet me shifrën “4”dhe fjalët  "dhe shprehja "të komisioneve të rretheve"" hiqen.
3. Në paragrafin e dytë të pikës 6, pas fjalës “Gjithashtu”, shtohen fjalët "shprehja "të komisioneve të rretheve"".
Ky vendim hyn në fuqi menjëherë. 

